CELEX: 32021D0014
Language: lv
Date: 2021-01-07 00:00:00
Title: Padomes Lēmums (KĀDP) 2021/14 (2021. gada 7. janvāris), ar ko groza Lēmumu 2014/219/KĀDP par Eiropas Savienības KDAP misiju Mali (EUCAP Sahel Mali)

8.1.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 5/16
               
            
         PADOMES LĒMUMS (KĀDP) 2021/14
         (2021. gada 7. janvāris),
         ar ko groza Lēmumu 2014/219/KĀDP par Eiropas Savienības KDAP misiju Mali (EUCAP Sahel Mali)
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 42. panta 4. punktu un 43. panta 2. punktu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:
         
                     (1)
                  
                  
                     Padome 2014. gada 15. aprīlī pieņēma Lēmumu 2014/219/KĀDP par Eiropas Savienības KDAP misiju Mali (EUCAP Sahel Mali) (1).
                  
               
                     (2)
                  
                  
                     Padome 2019. gada 21. februārī pieņēma Lēmumu (KĀDP) 2019/312 (2), ar ko EUCAP Sahel Mali termiņu pagarināja līdz 2021. gada 14. janvārim.
                  
               
                     (3)
                  
                  
                     Padome 2019. gada 13. maijā pieņēma Lēmumu (KĀDP) 2019/762 (3), ar ko pielāgoja EUCAP Sahel Mali pilnvaras, lai sekmētu KDAP darbības reģionalizāciju Sāhelā, un izveidoja reģionālu padomdevēju un koordinācijas vienību (RPKV).
                  
               
                     (4)
                  
                  
                     Padome 2020. gada 14. maijā pieņēma Lēmumu (KĀDP) 2020/652 (4), ar ko laikposmam līdz 2021. gada 14. janvārim palielināja EUCAP Sahel Mali finanšu atsauces summu.
                  
               
                     (5)
                  
                  
                     Saistībā ar EUCAP Sahel Mali stratēģisko pārskatīšanu Politikas un drošības komiteja attiecīgi 2020. gada 13. oktobrī ieteica pagarināt EUCAP Sahel Mali termiņu līdz 2023. gada 31. janvārim un 2020. gada 5. novembrī – pielāgot tās pilnvaras.
                  
               
                     (6)
                  
                  
                     Attiecīgi būtu jāgroza Lēmums 2014/219/KĀDP.
                  
               
                     (7)
                  
                  
                     
                        EUCAP Sahel Mali tiks īstenota situācijā, kas var pasliktināties un varētu kavēt Līguma par Eiropas Savienību 21. pantā izklāstīto Savienības ārējās darbības mērķu sasniegšanu,
                  
               IR PIEŅĒMUSI ŠO LĒMUMU.
         
            1. pants
            Lēmumu 2014/219/KĀDP groza šādi:
            
                        1)
                     
                     
                        lēmuma 2. panta 2. punktu aizstāj ar šādu:
                        
                           “2.   Lai atbalstītu dinamisku valsts varas atjaunošanu Mali, kā arī 2015. gada 15. maijā un 20. jūnijā parakstītā Mali Miera un samierināšanās nolīguma īstenošanu, ciešā sadarbībā ar citiem starptautiskiem dalībniekiem, jo īpaši MINUSMA, EUCAP Sahel Mali palīdz un sniedz padomus IDS Mali valdības vadītās drošības sektora reformas īstenošanā ar nolūku:
                           
                                       a)
                                    
                                    
                                       uzlabot IDS operatīvo efektivitāti;
                                    
                                 
                                       b)
                                    
                                    
                                       atjaunot IDS attiecīgās hierarhiskās saites, īstenojot resursu saskaņotāku pārvaldību;
                                    
                                 
                                       c)
                                    
                                    
                                       pastiprināt tiesu un administratīvo iestāžu lomu to uzdevumu vadībā un kontrolē, sniedzot ieguldījumu korupcijas un nesodāmības novēršanā,
                                    
                                 
                                       d)
                                    
                                    
                                       atvieglot IDS izvēršanu Mali centrālajā daļā; un
                                    
                                 
                                       e)
                                    
                                    
                                       pakāpeniskā un modulārā procesā atbalstīt Mali civilo administratīvo iestāžu rotāciju uz Mali centrālo daļu, pamatojoties uz labas pārvaldības principiem.”;
                                    
                                 
                     
                  
                        2)
                     
                     
                        lēmuma 14. panta 1. punktam pievieno šādu daļu:
                        “Finanšu atsauces summa, kas paredzēta, lai no 2021. gada 15. janvāra līdz 2023. gada 31. janvārim segtu ar misiju EUCAP Sahel Mali saistītos izdevumus, ir 89 100 000 EUR.”;
                     
                  
                        3)
                     
                     
                        lēmuma 14.a panta 3. punktu aizstāj ar šādu:
                        
                           “3.   Ciešā sadarbībā ar esošajām KDAP misijām Sāhelā RPKV mērķi ir šādi:
                           
                                       a)
                                    
                                    
                                       uzlabot sadarbību un koordināciju starp Sāhelas G5 struktūrām un Sāhelas G5 valstīm, lai pastiprinātu reģionālo sadarbību un operatīvās spējas aizsardzības un drošības jomā saskaņā ar starptautiskajām tiesībām, cilvēktiesībām un ES stratēģisko pieeju attiecībā uz sievietēm, mieru un drošību, kā Padome izklāstījusi savos 2018. gada 10. decembra secinājumos;
                                    
                                 
                                       b)
                                    
                                    
                                       nolūkā pastiprināt Sāhelas G5 valstu spējas – sagatavot un atbalstīt KDAP darbības reģionalizāciju;
                                    
                                 
                                       c)
                                    
                                    
                                       atbalstot Savienības delegācijas Sāhelas G5 valstīs un Stabilitātes un drošības partnerības Sāhelā (P3S) sekretariātu, veicināt un atbalstīt informācijas vākšanas un apmaiņas organizēšanu ar visiem Sāhelas G5 partneriem.”;
                                    
                                 
                     
                  
                        4)
                     
                     
                        lēmuma 18. panta otro teikumu aizstāj ar šādu:
                        “To piemēro līdz 2023. gada 31. janvārim.”
                     
                  
         
            2. pants
            Šis lēmums stājas spēkā tā pieņemšanas dienā.
            To piemēro no 2021. gada 15. janvāra.
         
         
            Briselē, 2021. gada 7. janvārī
            
               
                  Padomes vārdā –
               
               
                  priekšsēdētāja
               
               A. P. ZACARIAS
            
         
         
            (1)  OV L 113, 16.4.2014., 21. lpp.
         
         
            (2)  Padomes Lēmums (KĀDP) 2019/312 (2019. gada 21. februāris), ar kuru groza un pagarina Lēmumu 2014/219/KĀDP par Eiropas Savienības KDAP misiju Mali (EUCAP Sahel Mali) (OV L 51, 22.2.2019., 29. lpp.).
         
            (3)  Padomes Lēmums (KĀDP) 2019/762 (2019. gada 13. maijs), ar ko groza Lēmumu 2014/219/KĀDP par Eiropas Savienības KDAP misiju Mali (EUCAP Sahel Mali) (OV L 125, 14.5.2019., 18. lpp.).
         
            (4)  Padomes Lēmums (KĀDP) 2020/652 (2020. gada 14. maijs), ar ko groza Lēmumu 2014/219/KĀDP par Eiropas Savienības KDAP misiju Mali (EUCAP Sahel Mali) (OV L 153, 15.5.2020., 5. lpp.).